TECHNINĖ SPECIFIKACIJA 

Viešoji įstaiga Klaipėdos universiteto ligoninė (toliau – Ligoninė) perka vertikalaus deguonies saugojimo indo, esančio adresu Liepojos g. 45, Klaipėda, nuolatinės priežiūros paslaugas. 
Potencialiai pavojingų įrenginių priežiūra – potencialiai pavojingų įrenginių priežiūros norminiuose teisės aktuose ir gamintojo pateiktuose šių įrenginių techniniuose dokumentuose nustatyta privaloma visuma techninių paslaugų, teisinių ir organizacinių priemonių, kuriomis užtikrinama potencialiai pavojingų įrenginių sauga, siekiant išvengti žalingo šių įrenginių poveikio žmonių gyvybei, sveikatai ir aplinkai. Potencialiai pavojingų įrenginių priežiūra apima nuolatinę potencialiai pavojingų įrenginių priežiūrą ir potencialiai pavojingų įrenginių techninės būklės tikrinimą. Ligoninei medicininis deguonis tiekiamas iš vertikalaus kriogeninio 20,00 t talpos deguonies saugojimo indo. Šio indo pastovi priežiūra turi būti atliekama pagal galiojančius LR įstatymus, įskaitant žurnalų pildymą, duomenų teikimą atsakingoms institucijoms. 
Paslaugų tiekėjas turi atlikti deguonies indo apžiūrą vieną kartą per ketvirtį. Apžiūros faktas fiksuojamas deguonies apžiūros žurnale. Atlikus apžiūrą surašomas apžiūros aktas su: 
1.vertikalaus indo išorės vizualine apžiūra
2. slėgio matavimo įrangos apžiūra,
3. lygio matavimo įrenginio apžiūra
4. uždarosios armatūros apžiūra
5  teritorijos/aplinkos apžiūra. 
Patikrinimo aktą pasirašo atsakingas Klaipėdos universiteto ligoninės darbuotojas.
Pastebėjus defektus surašomas defektinis aktas. Paslaugos teikėjas neatlieka deguonies indo remonto. Esant poreikiui, užsakovas vieną kartą per metus gali iškviesti tiekėją papildomai deguonies indo apžiūrai. Pirma deguonies indo apžiūra turi būti atlikta per 1 (vieną) mėnesį nuo sutarties su tiekėju pasirašymo, o sekančios apžiūros vykdomos kas ketvirtį, suderinus su atsakingu Ligoninės darbuotoju telefonu arba el. paštu. Papildoma deguonies indo apžiūra atliekama atsakingam ligoninės darbuotojui užsakius šią paslaugą pagal Ligoninės poreikį. Paslaugų teikėjas turi dalyvauti potencialiai pavojingų įrenginių techninės būklės tikrinime, kurį atliks Ligoninės samdyta akredituota įstaiga. 
Paslaugų kokybė turi atitikti Lietuvos Respublikos įstatymuose bei kituose teisės aktuose nustatytus reikalavimus ir rekomendacijas. Tiekėjas privalo vykdyti paslaugas vadovaujantis galiojančiomis higienos normomis bei aparatų (įrengimų) techninių charakteristikų reikalavimais ir galimybėmis. Tiekėjas taip pat privalo užtikrinti iš pirkėjo pirkimo sutarties vykdymo metu gautos ir su sutarties vykdymu susijusios informacijos konfidencialumą bei apsaugą. Tiekėjas įsipareigoja nenaudoti pirkėjo ženklų ar pavadinimo jokioje reklamoje, leidimuose ar kitur be raštiško pirkėjo sutikimo. Tiekėjas privalo užtikrinti, kad sudarant pirkimo sutartį ir visą jos galiojimo laikotarpį tiekėjo ir subrangovo (jei tai taikoma) darbuotojai turėtų reikiamą kvalifikaciją, kompetenciją ir patirtį, reikalingą teikti paslaugas. 
Kontaktinis asmuo - Ūkio reikalų tarnybos Inžinierius įrenginių priežiūrai Mudistonas Vaičekauskas tel. +37069956844.
Pagal LR potencialiai pavojingų įrenginių priežiūros įstatymą, juridinio asmens, su kuriuo sudaryta sutartis nuolatinei įrenginio priežiūrai atlikti, darbuotojas (darbuotojai), paskirtas (paskirti) atlikti nuolatinę potencialiai pavojingo įrenginio priežiūrą privalo turėti valstybės institucijos, atsakingos už atskirų potencialiai pavojingų įrenginių kategorijų ar tų įrenginių kategorijų parametrų potencialiai pavojingų įrenginių priežiūros administracinį reglamentavimą, nustatytą kvalifikaciją arba specialiųjų žinių ir įgūdžių. Juridinis asmuo, su kuriuo bus sudaroma sutartis nuolatinei įrenginio priežiūrai atlikti, privalo būti apsidraudęs civilinės atsakomybės draudimu. Minimali metinė draudimo suma negali būti mažesnė kaip šimtas tūkstančių eurų. Vertikalaus skysto deguonies saugojimo indo ir susijusių įrenginių, linijų apžiūra atliekama keturis kartus per metus ir viena papildoma apžiūra metų bėgyje pagal poreikį. Į kainą įskaičiuotos visos išlaidos ir visi mokesčiai, bei visos išlaidos, kurias, teikiant pasiūlymą ir laikantis pirkimo dokumentuose nustatytų reikalavimų, privaloma įskaičiuoti į pasiūlymo kainą. Gavęs motyvuotą pirkėjo pretenziją, kuria grindžiamas atsisakymas priimti paslaugas, per pirkėjo nurodytą protingą terminą tiekėjas privalo neatlygintinai pašalinti trūkumus arba atlyginti visus nuostolius, susijusius su netinkamu pirkimo sutarties vykdymu arba nevykdymu. Tiekėjas įsipareigoja apmokėti visus pirkėjo patirtus nuostolius, įskaitant kontroliuojančių institucijų baudas, kuriuos pirkėjas patirs dėl tiekėjo netinkamo sutarties vykdymo arba jos nevykdymo.

